Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: ezért a közigazgatási hivatal vezetője a helyi önkormányzatokról szóló 1990. évi LXV. törvény (a továbbiakban:
Paragraph Index: 958

ezért a közigazgatási hivatal vezetője a helyi önkormányzatokról szóló 1990. évi LXV. törvény (a továbbiakban: Ötv.) 99. §-a (2) bekezdésének a) pontja alapján indítvánnyal fordult az Alkotmánybírósághoz, kezdeményezve az Ör. megsemmisítését. Jogi álláspontja szerint: — az Ör. mezőőri járulék mértékének meghatározása nem felel meg a a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény (a továbbiakban: Tv.) rendelkezéseinek, — a mezőőri járulékot adójellegű kötelezettségként kívánja kezelni ez irányú törvényi felhatalmazás nélkül, — a Tv. előírása ellenére az Ör. nem szabályozza teljeskörűen a mezőőri járulék megfizetésének módját, — törvénytelen az az előírás, amely szerint a járulék fizetésére kötelezett formanyomtatványon köteles bevallást tenni a rendelet hatálya alá tartozó földterületről. II. Az indítvány részben megalapozott.

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes